钦定古今图书集成/明伦汇编/氏族典/第336卷 > 刘弘弼
## 钦定古今图书集成/明伦汇编/氏族典/第336卷 > 刘弘弼

按《十国春秋》，“南汉刘弘弼，高祖第六子。大有五年，封
齐王。中宗即位，出为建武节度使。及弘杲得罪，弘弼
自以居大镇，恐罹不测之祸，请束身入朝，许之。未几，
中宗殊不释于诸弟，命幽弘弼私第。乾和五年，与弘
𬀩、弘简、弘建、弘济、弘道、弘照、弘益同日被杀，尽纳其
女而歼其子。”